Publication: Magyar Közlöny
Issue: MK-2002-135 (Year: 2002, Number: 135)
Era: 1990-2004
Section: a 100/2002. (XI. 5.) FVM rendelethez
Paragraph Index: 552

2. Ha a friss darabolt húst vagy vágási mellékterméket egyedi (elsõdleges) csomagolással látják el, ezt azonnal a darabolás után a vonatkozó higiéniai követelményeknek megfelelõen kell elvégezni. A sertés szalonna és a hasalja szalonna részek kivételével a darabolt húst és a vágási mellékterméket minden esetben védõcsomagolással kell körülvenni, hacsak azt nem függesztve szállítják. Az ilyen védõcsomagolásnak átlátszónak és színtelennek kell lennie, és meg kell felelnie az 1. a) pont elsõ és második bekezdésében foglalt feltételeknek. Ezt nem lehet ismételten csomagolásra felhasználni. Ettõl a követelménytõl el lehet tekinteni a fagyasztott hús esetében, ha azt ebben az állapotában húskészítmény vagy elõkészített, vagy aprított hús alapanyagának szánják. Ha májat, vesét vagy szívet importálnak vagy ezeket kereskedelmi forgalomba hozzák, akkor csak egy egész szervet tartalmazhat az egyedi (elsõdleges) csomagolás.

Source: https://magyarkozlony.hu/hivatalos-lapok/43f7cb076367e48ace53069a47b1c347ec5ad361/dokumentumok/17b3a6f9b747618596daee6b5c22ee4fffb8dc03/letoltes